מכבי האש
עקרון, כידוע, היא מקום צנוע,; והיא מפורסמה לאו דוקא בחכמה.; המורה בן זית מפהק בבית, ; ועל הכביש הריק התיש מגהק.; אך היום אצלנו יש; גדוד מכבי האש,; וקדימה היי; מכבי-ביי-ביי; מכבי האש!; בעברנו בחוצות אז כל הבחורות; צעקו הנה מכבי-ביי-ביי; מכבי האש.; היתה שמחת עולם והמורה נאם, ; ואחריו הירצה גם ראש המועצה.; הרופא והחלבן, המורה והחזן,; נפלו על צוארי מכבי-ביי-ביי; מכבי האש.; לישיבה מכרעת התכנס הועד,; ובתוך האסיפה פתאום פרצה שרפה.; המזכיר אפרים מתרגש - אין מים!; צועק, בוכה בקול, בוער הפרוטוקול.; על האש מן הפתחים; אז שפכנו שני פחים,; וקדימה היי; מכבי-ביי-ביי; מכבי האש!; אז פתאום כל איש הבין - בפחים היה בנזין!; אלה הם פחי מכבי-ביי-ביי; מכבי האש.; היתה שמחת עולם, טוגנו כמעט כולם,; התחילה מרוצה מבית המועצה.; השרפה כבתה סוף סוף,; לא היה עוד מה לשרוף,; אלה מפעלי מכבי-ביי-ביי; מכבי האש.; אחרי שבועיים אצל מר אפריים; עלה לכבוד החג התיש על הגג.; את הברזים פתחנו, ים שלם שלחנו,; לסגור רצינו אך הברז לא נסגר.; בשמחה ובששון; אז התחיל השטפון,; וקדימה היי; מכבי-ביי-ביי; מכבי האש!; בחוצות זורם נהר, באו מים עד צוואר,; ובמים היי, מכבי-ביי-ביי; מכבי האש.; היתה שמחת עולם, טבעו כמעט כולם,; ובשחייה יצא גם ראש המועצה.; אז הכריז הראש בקול - ; פה יהיה נמל גדול; של מפעלי מכבי-ביי-ביי; מכבי האש!; 